[{"text_idx": "#000000", "text": "I ddechrau deall beth yw algorithm a sut i ddefnyddio algorithmau wrth godio.\nOs glaw, yna esgidiau glaw."}, {"text_idx": "#000001", "text": "Os glaw, yna esgidiau glaw."}, {"text_idx": "#000007", "text": "\u201cOS yw\u2019r tywydd yn braf, YNA fe awn ni i\u2019r parc\u201d"}, {"text_idx": "#000009", "text": "Crewch gardiau fflach i gynrychioli digwyddiadau cyfresol o fywyd plentyn. Defnyddion ni \u2018deffro\u2019, \u2018gwisgo\u2019, bwyta brecwast\u2019, \u2018brwsio dannedd\u2019 a \u2018mynd i\u2019r ysgol\u2019. Gyda phlant ifanc iawn, rhowch y cardiau yn y drefn gywir a gofynnwch iddynt esbonio\u2019r \u2018stori\u2019."}, {"text_idx": "#000010", "text": "(Mae modd ehangu\u2019r syniad yma gan ddefnyddio straeon syml megis Y Tri Mochyn Bach)"}, {"text_idx": "#000011", "text": "Rhowch un garden yn \u2018y lle anghywir\u2019. Ydyn nhw yn gallu gweld y \u2018byg\u2019 a chywiro\u2019r drefn? Shifflwch y cardiau cyn gofyn iddynt i\u2019w trefnu\u2019n gywir eto."}, {"text_idx": "#000012", "text": "Crewch setiau eraill o gardiau thematig e.e. Y Tywydd. Bydd cardiau tywydd glwyb yn cynnwys lluniau o gymylau glaw, esgidiau glaw, ymbare\u0301l, cot law, pyllau dw\u0302r act ati. Trafodwch y cardiau gan ddefnyddio cystrawennau megis \u201cOS mae\u2019n bwrw glaw, YNA bydd angen ymbare\u0301l\u201d. Rhowch y cardiau ar y bwrdd yn y drefn gywir wrth i chi ddweud y frawddeg."}, {"text_idx": "#000013", "text": "Gadewch i\u2019r plant arbrofi gyda\u2019r cardiau. Gofynnwch iddynt greu cystrawennau eu hunain trwy drefnu\u2019r cardiau (o\u2019r chwith i\u2019r dde) tra\u2019n defnyddio\u2019r gystrawen \u201cOS...YNA...\u201d. Credwch neu beidio, dyma\u2019r cam cyntaf sydd angen ar rywun i ddeall termau megis \u2018amodau dibynnol\u2019, \u2018perthnasau achosol\u2019 ac \u2018amodoldeb\u2019 yn hwyrach yn ei (g)yrfa. Mae\u2019r rhain oll yn gamau sylfaenol yn y broses o ddeall rhaglennu!"}, {"text_idx": "#000014", "text": "Nawr mae\u2019n amser cyflwyno\u2019r symbolau cyntaf er mwyn creu co\u0302d syml. Fe fydd angen cardiau eraill arnoch gyda saeth ar bob un. Esboniwch i\u2019r dysgwyr bod saeth yn golygu \u2018Os\u2019 ar ddechrau\u2019r frawddeg a bod saeth arall yn y frawddeg yn golygu \u2018yna\u2019. Lluniwch y cystrawennau eto gan ddefnyddio\u2019r saethau i olygu \u2018os\u2019 ac \u2018yna\u2019. Pwysleisiwch ystyr y saethau wrth roi\u2019r cardiau i lawr a gofynnwch i\u2019r dysgwyr ddarllen y gystrawen i chi ar y diwedd."}, {"text_idx": "#000015", "text": "Dyma esiamplau o gystrawenau co\u0302d a grewyd gan ddysgwyr 3 a 4 oed:"}, {"text_idx": "#000018", "text": "I ddechrau, rhowch yr amod dibynnol (\u2018haul\u2019 neu \u2018glaw\u2019) iddynt wedi\u2019i ddilyn gydag un garden saeth. Gofynnwch iddynt orffen y gystrawen gyda saeth a charden fflach arall o\u2019r pentwr perthnasol."}, {"text_idx": "#000019", "text": "Ar o\u0302l sawl tro arall, cymysgwch y cardiau \u2018haul\u2019 a \u2018glaw\u2019 gyda\u2019i gilydd er mwyn gwneud y dasg ychydig yn anoddach. Ar o\u0302l iddynt feistroli\u2019r cam yma, gofynnwch iddynt greu cystrawennau co\u0302d eu hunain."}, {"text_idx": "#000020", "text": "Mae\u2019n bosib y bydd dysgwyr yn creu cystrawenau gwallus megis \u201cOS ydyn ni\u2019n gwisgo cot, YNA fe fydd yn bwrw glaw\u201d! Trafodwch yr esiamplau yma gyda nhw. Dros amser maen nhw\u2019n dod i ddeall camsyniadau ac yn gallu eu cywiro yn gyflym."}, {"text_idx": "#000021", "text": "Gellir gwneud y gweithgareddau uchod gyda phlant sydd heb ddechrau darllen eto.\nOs oes angen, mae\u2019n bosib i addasu\u2019r gweithgareddau yma ar gyfer plant yn hy\u0302n e.e. creu cardiau mwy heriol ar sail llyfrau, chwedlau neu reolau ysgol.\nBeth am atgyfnerthu\u2019r cysyniadau yn ystod y dydd e.e. OS mae\u2019r gloch yn canu, YNA fe gewch chi fynd allan i chwarae\u201d?"}, {"text_idx": "#000024", "text": "Leave a Reply Cancel reply"}]